રાજકોટ શહેર પોલીસ દ્વારા ખુબ જ પ્રસંસનીય કામગીરી કરવામાં આવી રહી છે અનેક મોટા ગુનાઓના ભેદ પોલીસે ઉકેલી નાખ્યા છે અને ફરિયાદીને ન્યાય અપાવ્યો છે પરંતુ એક વર્ષ પૂર્વે પોલીસ ચોપડે નોંધાયેલી એક ઘટનાની વાત કરવામાં આવે તો આ ઘટનામાં પોલીસના અથાગ પ્રયત્નો હોવા છતાં હજુ સુધી કોઈ કડી મળી નથી જી હા આજી નદીમાંથી ગત તારીખ 18 ડિસેમ્બર 2018ના રોજ એક ધડ વિનાનું બાળકનું માથું મળી આવ્યું હતું તે માથું કોનું તે જાણવા હજુ સુધી પોલીસને કોઈ સફળતા મળી નથી આ બનાવમાં પોલીસે 50 હજારનું ઇનામ, નદીકાંઠાના વિસ્તારોમાં ઘરે ઘરે જઈને રેશનકાર્ડની વિગતો સાથે પરિવારના સભ્યોની વિગતો, આજી નદીના આજુબાજુના 5 લાખ ફોનના ડમ્પ ડેટા અને રાજ્યભરમાંથી ગુમ થયેલા બાળકોની વિગતો સહિતની માહિતી મેળવી હોવા છતાં આ માથું કોનું તે આજદિન સુધી જાણી શકાયું નથી પોલીસ માટે પડકારરૂપ કહી શકાય તેવા આ કેસમાં પોલીસે હજુ સુધી હથિયાર નીચે નથી મુક્યા પરંતુ ભેદ ઉકેલાય તેવા કોઈ અણસાર પણ મળતા નથી ત્યારે આ બનાવમાં ભોગ બનનારના પરિવાર દ્વારા જ કોઈ મેલીવિદ્યા માટે આ બાળકની બલી ચડાવી હોવાની દ્રઢ શંકા આજની તારીખે પણ દર્શાવાઈ રહી છે.